CELEX: 32004R1899
Language: et
Date: 2004-10-29 00:00:00
Title: Komisjoni määrus (EÜ) nr 1899/2004, 29. oktoober 2004, millega muudetakse määrust (EÜ) nr 2342/1999, millega kehtestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta

30.10.2004   
            
            
               ET
            
            
               Euroopa Liidu Teataja
            
            
               L 328/67
            
         
      KOMISJONI MÄÄRUS (EÜ) nr 1899/2004,
   29. oktoober 2004,
   millega muudetakse määrust (EÜ) nr 2342/1999, millega kehtestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määrusi (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artiklit 155,
   ning arvestades järgmist:
   
               (1)
            
            
               Komisjoni määruse (EÜ) nr 2342/1999 (2) artiklis 42 sätestatakse eeskirjad nende loomade arvelevõtmisaasta kohta, kelle puhul esitatakse taotlused muuhulgas erilisatasu suhtes. Nähes ette määruse (EÜ) nr 1782/2003 III jaotisega kehtestatud ühtse toetuskava rakendamist liikmesriikide poolt, võisid tootjad otsustada 2004. aasta lõpus taotleda tapetud loomade suhtes erilisatasu, kui kõnealune tasu määratakse tapmise ajal kooskõlas nõukogu 17. mai 1999. aasta määruse (EÜ) nr 1254/1999 veiseliha- ja vasikalihaturu ühise korralduse kohta (3) artikli 4 lõikega 6.
            
         
               (2)
            
            
               Tapamajade üleujutused 2004. aasta lõpus ja sellest tingitud tapmiste vähenemine järgmise aasta alguses põhjustavad tõenäoliselt häireid veiseliha- ja vasikalihaturul. Seepärast tuleks tootjatel lubada esitada piiratud aja jooksul taotlus erilisatasu määramiseks 2004. aasta suhtes 31. detsembril 2004 abikõlblike loomade puhul, kes tapetakse 2005. aasta alguses.
            
         
               (3)
            
            
               Häirete ohu ulatus veiseliha- ja vasikalihaturul koos ebahariliku tapmiste kasvuga oleneb iga liikmesriigi olemasolevast tapmismahust. Seepärast võib loomade tapmisaja kestus liikmesriigiti erineda. Seepärast tuleks jätta liikmesriikide otsustada vajaliku tapmise aja kestuse kindlaksmääramine vahemikus 1. jaanuarist31. märtsini 2005.
            
         
               (4)
            
            
               Kui liikmesriigid otsustavad määrata erilisatasu tapmise ajal, nähakse määruse (EÜ) nr 1254/1999 artikli 4 lõikega 6 ette, et artikli 4 lõike 2 punktis a osutatud vanusekriteerium asendatakse pullide korral miinimumrümbakaaluga. Endastmõistetavalt ei ole pärast 31. detsembrit 2004 tapetud looma puhul enam võimalik kindlaks teha, kas ta on rahuldanud kõnealust kaalukriteeriumi hiljemalt sellel kuupäeval. Et vältida selliste loomade esitamist tapmiseks ja lisatasu taotlemiseks, kes ei oleks vastasel korral rahuldanud kõnealust kaalukriteeriumi 31. detsembril 2004, on asjakohane asendada kaalukriteerium vanusekriteeriumiga, kui taotleja soovib seda meedet kasutada.
            
         
               (5)
            
            
               Seepärast tuleks määrust (EÜ) nr 2342/1999 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2342/1999 muudetakse järgmiselt.
   
               1.
            
            
               Artikli 8 lõikesse 5 lisatakse järgmine lõik:
               “Olenemata määruse (EÜ) nr 1254/1999 artikli 4 lõikest 6, on liikmesriikides, kes otsustavad kohaldada alates 1. jaanuarist 2005 ühtset toetuskava kooskõlas määruse (EÜ) nr 1782/2003 (4) III jaotisega, artikli 42 neljandas lõigus osutatud aja jooksul tapetud pullid erilisatasu suhtes abikõlblikud, kui nad on rahuldanud 31. detsembril 2004 määruse (EÜ) nr 1254/1999 artikli 4 lõike 2 punktis a osutatud vanusekriteeriumi. Tapatõendil näidatakse looma vanus.
            
         
               2.
            
            
               Artiklisse 42 lisatakse pärast kolmandat lõiku järgmine lõik:
               “Olenemata artikli 35 lõike 1 esimesest ja teisest lõigust, võidakse liikmesriikides, kes otsustavad kohaldada alates 1. jaanuarist 2005 ühtset toetuskava kooskõlas määruse (EÜ) nr 1782/2003 III jaotisega, määrata erilisatasu artikli 8 lõikes 1 osutatud tingimustel, kui loom tapetakse liikmesriigi kindlaksmääratava aja jooksul vahemikus 1. jaanuarist31. märtsini 2005 ning lisatasu taotlus esitatakse tootja palvel kõnealuse looma suhtes 2004. kalendriaastaks hiljemalt 15. aprillil 2005. Härjad on lisatasu suhtes abikõlblikud 31. detsembril 2004 määruse (EÜ) nr 1254/1999 artikli 4 lõike 2 punktis b määratletud tähenduses. Sel juhul on arvelevõtmisaasta 2004 ja lisatasu suurus 31. detsembril 2004 kehtinud summa.”
            
         Artikkel 2
   Käesolev määrus jõustub seitsmendal päeval alates selle avaldamisest Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 29. oktoober 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  ELT L 270, 21.10.2003, lk 1. Määrust on viimati muudetud määrusega (EÜ) nr 864/2004 (ELT L 161, 30.4.2004, lk 48).
   
      (2)  ELT L 281, 4.11.1999, lk 30. Määrust on viimati muudetud määrusega (EÜ) nr 1777/2004 (ELT L 316, 15.10.2004, lk 66).
   
      (3)  ELT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1).
   
      (4)  ELT L 270, 21.10.2003, lk 1.”